ཟས་དམན་ལྷག་ལོག་པ།སྤྱོད་ལམ་དམན་ལྟག་ལོག་པ་བཞི་ནི་རྐྱེན་བཞིའོ།།པགས་ལ་འགྲམས་པ།ཤ་ལ་རྒྱས་པ།རྩ་རུ་རྒྱུ་བ།རུས་ལ་ཞེན་པ།དོན་ལ་བབས་པ།སྣོད་དུ་ལྷུང་བ་དྲུག་ནི་འཇུག་སྒོ་དྲུག་གོ།།ཀླད་པ།མཆིན་མཁྲིས།དཔྱི་སྐེད་གསུམ་ནི་རིམ་པ་བཞིན་བད་མཁྲིས་རླུང་གསུམ་གྱི་གནས་གསུམ་མོ།།རུས་པ།རྣ་བ།རེག་བྱ།སྙིང་ངམ་སྲོག་རྩ།ལོང་སྟེ་ལྔ་ནི་རླུང་གི་རྒྱུ་ལམ་ལྔ།ཁྲགརྡུལ།མིགམཆིན་མཁྲིས།རྒྱུ་མ་སྟེ་ལྔ་ནི་མཁྲིས་པའི་རྒྱུ་ལམ་ལྔ།དྭངས་མ་ཤ་ཚིལ་རྐང་ཁུ་བ།བཤང་གཅི།སྣ་ལྕེ།གློ་བ་མཆེར་པ་མཁལ་མ།ཕོ་བ་ལྒང་པ་སྟེ་ལྔ་ནི་བད་ཀན་གྱི་རྒྱུ་ལམ་ལྔའོ།།རྒས་པ།དར་མ།བྱིས་པ་གསུམ་ནི་ན་སོས་རླུང་མཁྲིས་བད་ཀན་གྱིས་གཉན་པ་གསུམ་མོ།།དད་ཅན་གྲང་བ།སྐམ་ས་ཚ་གདུང་ཆེ་བ།རླན་ཅན་སྣུམ་པ་གསུམ་ནི་ཉེས་པ་གསུམ་གྱི་ཡུལ་གསུམ་མོ།།དབྱར་དུས་རྒོངས་དང་ཐོ་རངས།སྟོན་དུས་ཉིན་གུངམཚན་གུང༌།དཔྱིད་དུས་སྲོད་དང་སྔ་དྲོ་གསུམ་ནི་ཉེས་པ་གསུམ་གྱི་ལྡང་དུས་གསུམ་མོ།།འཚོ་བ་གསུམ་ཟད་པ།འདུ་བ་གཤེད་དུ་བབས་པ།སྦྱོར་བ་མཚུངས་པ།གནད་དུ་བབས་པ།དུས་ལས་འདས་ཏེ་རླུང་ནད་སྲོག་རྟེན་ཆད་པ།ཚ་བ་ལ་བཟླས་པ།གྲང་བ་གཏིང་འཁར་བ།ཟུངས་ཀྱིས་མི་ཐུབ་པ།རྣམ་པར་འཚེ་བ་སྟེ་དགུ་ནི་འབྲས་བུ་སྲོག་གཅོད་ཀྱི་ནད་དགུའོ།།རླུང་ཞི་ནས་མཁྲིས་པར་ལྡོག་པ།བད་ཀན་དུ་ལྡོག་པ།རླུང་མ་ཞི་བར་མཁྲིས་པར་ལྡོག་པ།བད་ཀན་དུ་ལྡོག་པ།མཁྲིས་པ་ཞི་ནས་རླུང་དུ་ལྡོག་པ།བད་ཀན་དུ་ལྡོག་པ།མཁྲིས་པ་མ་ཞི་བར་རླུང་དུ་ལྡོག་པ།བད་ཀན་དུ་ལྡོག་བ།བད་ཀན་ཞི་ནས་རླུང་དུ་ལྡོག་པ།མཁྲིས་པར་ལྡོག་པ།བད་ཀན་མ་ཞི་བར་རླུང་དུ་ལྡོག་པ།མཁྲིས་པར་ལྡོག་པ་སྟེ་ལྡོག་རྒྱུ་བཅུ་གཉིས་སོ།།རླུང་དང་བད་ཀན་གྲང་བ་ཆུའི་རང་བཞིན།ཁྲག་དང་མཁྲིས་པ་ཚ་བ་མེའི་རང་བཞིན།སྲིན་དང་ཆུ་སེར་ཚ་གྲང་ཐུན་མོང་གི་རང་བཞིན་ཅན་དུ་གནས་པ་སྟེ་མདོ་དོན་ཚ་གྲང་གཉིས་རྣམས་བསྡོམས་པས་བརྒྱད་བཅུ་རྩ་བརྒྱད་དོ།